b'\n_START_ARTICLE_\nSezonul de Formula 1 din 2018\n_START_SECTION_\nModific\xc4\x83ri echipe\n_START_PARAGRAPH_\nMcLaren \xc8\x99i-a \xc3\xaencheiat parteneriatul cu Honda \xc8\x99i a semnat un acord de trei ani pentru motoare furnizate de Renault. Ca motiv pentru \xc3\xaencheierea parteneriatului echipa a citat e\xc8\x99ecul repetat al Honda de a furniza un motor fiabil \xc8\x99i competitiv._NEWLINE_Toro Rosso s-a desp\xc4\x83r\xc8\x9bit de Renault - permi\xc8\x9b\xc3\xa2nd McLaren s\xc4\x83 \xc3\xaencheie un acordul cu echipa francez\xc4\x83 - \xc8\x99i a ajuns la un acord cu Honda pentru utilizarea motoarelor sale. Ca parte a \xc3\xaen\xc8\x9belegerii, Red Bull Racing a fost de acord s\xc4\x83 \xc3\xael \xc3\xaemprumute pe pilotul Toro Rosso, Carlos Sainz Jr., celor de la Renault_NEWLINE_Sauber \xc8\x99i-a re\xc3\xaennoit parteneriatul cu Ferrari, moderniz\xc3\xa2ndu-\xc8\x99i motoarele pentru a fi aliniate cu specifica\xc8\x9biile curente dup\xc4\x83 ce \xc3\xaen 2017 a folosit motoare mai vechi.\n_START_SECTION_\nModific\xc4\x83ri pilo\xc8\x9bi\n_START_PARAGRAPH_\nToro Rosso a semnat cu campionul din 2016 ale seriei GP2, Pierre Gasly, \xc8\x99i cu dublul campionul mondial al Campionatului Mondial de Anduran\xc8\x9b\xc4\x83, Brendon Hartley, ca \xc8\x99oferi permanen\xc8\x9bi pentru anul 2018. At\xc3\xa2t Gasly, c\xc3\xa2t \xc8\x99i Hartley au debutat \xc3\xaen Formula 1 \xc3\xaen ultimele etape ale campionatului din 2017. Daniil Kvyat a p\xc4\x83r\xc4\x83sit echipa \xc8\x99i programul de pilotaj al Red Bull, semn\xc3\xa2nd cu Ferrari  pentru echipa de dezvoltare._NEWLINE_Charles Leclerc, campionul en-titre al Formulei 2, a debutat pentru Sauber. Leclerc, care a pilotat anterior \xc3\xaen sesiunile de practic\xc4\x83 de vineri \xc3\xaen 2016 \xc8\x99i 2017, a fost angajat de echip\xc4\x83 pentru a-l \xc3\xaenlocui pe Pascal Wehrlein. Wehrlein nu a reu\xc8\x99it s\xc4\x83 ob\xc8\x9bin\xc4\x83 un loc ca pilot \xc8\x99i a fost \xc3\xaenscris ca unul dintre pilot de teste \xc8\x99i de rezerv\xc4\x83 la Mercedes, timp \xc3\xaen care particip\xc4\x83 la cursele din seria Deutsche Tourenwagen Masters._NEWLINE_Pilotul Williams, Felipe Massa, s-a retras din Formula 1 la finalul campionatului din 2017. Massa a fost \xc3\xaenlocuit de fostul pilot de teste al Renault, Sergey Sirotkin, care a debutat pentru echip\xc4\x83.\n_START_SECTION_\nModific\xc4\x83ri \xc3\xaen calendar\n_START_PARAGRAPH_\nMarele Premiu al Fran\xc8\x9bei a revenit \xc3\xaen calendar pentru prima dat\xc4\x83 din 2008. Cursa a revenit pe Circuitul Paul Ricard, care a g\xc4\x83zduit ultima dat\xc4\x83 Grand Prix-ul francez \xc3\xaen 1990, \xc3\xaenainte ca evenimentul s\xc4\x83 se mute pe Circuitul Nevers Magny-Cours. Cursa este programat\xc4\x83 pentru luna iunie, iar Marele Premiu al Azerbaidjanului a fost mutat \xc3\xaen aprilie pentru a se adapta schimb\xc4\x83rii \xc8\x99i pentru a evita conflictul cu celebrarea centenarului republicii Azerbaidjan. Marele Premiu al Germaniei a revenit dup\xc4\x83 o absen\xc8\x9b\xc4\x83 de un an, iar Hockenheimring va g\xc4\x83zdui cursei._NEWLINE_Marele Premiu al Malaeziei, care a f\xc4\x83cut parte din campionat din 1999 p\xc3\xa2n\xc4\x83 \xc3\xaen 2017, a fost \xc3\xaentrerupt. Marele Premiu al Rusiei a fost mutat din aprilie \xc3\xaen septembrie, lu\xc3\xa2nd locul Marelui Premiu al Malaeziei.'